ועדת הכספים, כנסת 17, פרוטוקול מספר 686, 2008-01-21 12:00

שי חרמש: אני פותח את ישיבת ועדת הכספים.

שי חרמש: יש לנו העברה תקציבית אחת בלבד.

שי חרמש: תיקון ראשון לחוק התקציב, בקשה מספר 01 לשנת 2008.

ליאת ניקריטין: אין צורך להוסיף הרבה מלים.

ליאת ניקריטין: זו פנייה שבאה לתקצב את הבטחת ראש-הממשלה מה-27 בדצמבר בהצבעת המליאה ל-50 מיליון שקלים למיגון בתי תושבים ביישובי עוטף עזה ושדרות.

אביגדור יצחקי: מאיפה זה בא?

ליאת ניקריטין: זה נלקח מהסכום שהוקצה למיגון ובנייה מחודשת של מוסדות חינוך, בהתאם להחלטת בג"ץ.

ליאת ניקריטין: זה מועבר למשרד השיכון שהוא יהיה המשרד המבצע.

שי חרמש: בתי ספר ממוגנים ביישובי עוטף עזה.

אביגדור יצחקי: מבתי ספר מעבירים לבתים.

אביגדור יצחקי: אתה מסכים לזה?

שי חרמש: אני מסכים לזה.

אביגדור יצחקי: אני הולך אחריך.

שי חרמש: בג"ץ פסק שצריך למגן את בתי הספר ואי אפשר לעצור את זה, כך שאין לך מה לדאוג וזה לא ייעצר.

אביגדור יצחקי: בג"ץ קבע הרבה דברים במדינה הזאת והם לא קרו.

שי חרמש: אתה לא יכול לדבר כך.

אביגדור יצחקי: מה שתחליט, אני אחריך.

שי חרמש: מי בעד אישור פנייה מספר 3 ו-4?

שי חרמש: ה צ ב ע ה אושר פה אחד

חיים אורון: אם לא ההסתייגות שלי, זה לא היה עובר במליאה.

שי חרמש: אני מודה לכם.